Πολιτική των Νήσων Φώκλαντ

Η πολιτική των Νήσων Φώκλαντ διεξάγεται στο πλαίσιο μιας συνταγματικής μοναρχίας και μιας κοινοβουλευτικής αντιπροσωπευτικής δημοκρατίας σε εξαρτώμενη κτήση, όπως ορίζεται από το σύνταγμα, σύμφωνα με το οποίο ο Κυβερνήτης ασκεί τα καθήκοντα του αρχηγού κράτους κατά την απουσία του μονάρχη, και ο Επικεφαλής Σύμβουλος είναι ο επικεφαλής της Δημόσιας Υπηρεσίας, με μια εκλεγμένη Νομοθετική Συνέλευση που προτείνει νέους νόμους, εθνική πολιτική, εγκρίνει τα οικονομικά και λογοδοτεί στην εκτελεστική εξουσία.

Οι Νήσοι Φώκλαντ, ένα αρχιπέλαγος στον νότιο Ατλαντικό Ωκεανό, είναι ένα αυτοδιοικούμενο βρετανικό υπερπόντιο έδαφος. Η εκτελεστική εξουσία ασκείται εξ ονόματος του βασιλιά από έναν διορισμένο κυβερνήτη, ο οποίος ενεργεί κυρίως κατόπιν συμβουλής του Εκτελεστικού Συμβουλίου. Η νομοθετική εξουσία ανήκει τόσο στην κυβέρνηση όσο και στη Νομοθετική Συνέλευση. Το δικαστικό σώμα είναι ανεξάρτητο από την εκτελεστική και τη νομοθετική εξουσία. Η στρατιωτική άμυνα και η εξωτερική πολιτική των νησιών είναι ευθύνη του Ηνωμένου Βασιλείου. Σήμερα δεν υπάρχουν πολιτικά κόμματα στα νησιά και έτσι τα μέλη της Συνέλευσης είναι ανεξάρτητα, ωστόσο οι κυβερνητικές και νομικές διαδικασίες μοιάζουν πολύ με τα βρετανικά πρότυπα.

Μετά τον πόλεμο των Φώκλαντ το 1982, ο Λόρδος Σάκλετον δημοσίευσε μια έκθεση για την οικονομία των Νήσων Φώκλαντ, στην οποία συνιστούσε πολλές εκσυγχρονίσεις. Την 1η Ιανουαρίου 1983 οι κάτοικοι των Νήσων Φώκλαντ απέκτησαν τη βρετανική υπηκοότητα βάσει του νόμου περί βρετανικής υπηκοότητας (Νήσοι Φώκλαντ) του 1983, και στις 3 Οκτωβρίου 1985 θεσπίστηκε το Σύνταγμα των Νήσων Φώκλαντ.

Σύμφωνα με το νέο σύνταγμα, το οποίο τέθηκε σε ισχύ την 1η Ιανουαρίου 2009 (που αντικατέστησε το Σύνταγμα του 1985), υπάρχει ένα Εκτελεστικό Συμβούλιο και μια νομοθετική συνέλευση των Νήσων Φώκλαντ. Το Εκτελεστικό Συμβούλιο, το οποίο συμβουλεύει τον Κυβερνήτη, είναι επίσης υπό την προεδρία του Κυβερνήτη. Αποτελείται από τον Επικεφαλής της Εκτελεστικής Εξουσίας, τον υφυπουργό Οικονομικών και τριών νομοθετικών συμβούλων, οι οποίοι εκλέγονται από τους άλλους νομοθετικούς σύμβουλους.

## Κόμματα και εκλογές
## Εκλογές και κόμματα

thumb|Χάρτης των εκλογικών περιφερειών των Νήσων Φώκλαντ
Όπως σε πολλές κοινοβουλευτικές δημοκρατίες, δεν υπάρχουν άμεσες εκλογές για την εκτελεστική εξουσία της κυβέρνησης των Νήσων Φώκλαντ. Αντ' αυτού, ο λαός εκλέγει το νομοθετικό σώμα, το οποίο στη συνέχεια συμβουλεύει και αποτελεί μέρος της εκτελεστικής εξουσίας. Οι γενικές εκλογές, στις οποίες εκλέγεται η Νομοθετική Συνέλευση, πρέπει να διεξάγονται τουλάχιστον μία φορά κάθε τέσσερα χρόνια. Το εκλογικό δικαίωμα είναι καθολικό στις Νήσους Φώκλαντ, με ελάχιστο όριο ηλικίας για την ψήφο τα δεκαοκτώ έτη. Η Νομοθετική Συνέλευση έχει δέκα μέλη, οκτώ από τα οποία εκλέγονται με ομαδική ψηφοφορία (πέντε από την εκλογική περιφέρεια του Στάνλεϊ και τρεις από την εκλογική περιφέρεια του Καμπ) και δύο μέλη “'ex officio”' (ο Διοικητικός Διευθυντής και ο Διευθυντής Οικονομικών).

### Πρόσφατες εκλογές (2025)

Στις τελευταίες γενικές εκλογές, που πραγματοποιήθηκαν στις 11 Δεκεμβρίου 2025, εκλέχθηκαν μόνο ανεξάρτητοι υποψήφιοι, καθώς δεν υπάρχουν ενεργά πολιτικά κόμματα στις Νήσους Φώκλαντ.

## Προηγούμενες εκλογές
Εκλογές διεξήχθησαν τα έτη 1949, 1952, 1956, 1960, 1964, 1968, 1971, 1976,,1977, 1981, 1985, 1989, 1993, 1997, 2001, 2005, 2009, 2013, 2017, 2021 και 2025.

### 1949
Οι γενικές εκλογές διεξήχθησαν για πρώτη φορά στις 17 Φεβρουαρίου 1949, για την εκλογή τεσσάρων από τα 12 μέλη του Νομοθετικού Συμβουλίου. Δύο εκλέχθηκαν από το Στάνλεϊ και ένας από το Ανατολικό Φώκλαντ και από το Δυτικό Φώκλαντ. Λόγω της απομακρυσμένης θέσης ορισμένων οικισμών και της απρόβλεπτης καιρικής κατάστασης στις Νήσους Φώκλαντ, οι εκλογές διήρκεσαν αρκετές ημέρες.

Το Νομοθετικό Συμβούλιο των Νήσων Φώκλαντ ιδρύθηκε στις 13 Νοεμβρίου 1845, με όλα τα μέλη του να διορίζονται από τον Κυβερνήτη. Στις 26 Νοεμβρίου 1948, σε συνεδρίαση του Συμβουλίου της Βασίλισσας, ο Βασιλιάς Γεώργιος ΣΤ΄ ενέκρινε το “'Νόμο περί Νομοθετικού Συμβουλίου (Εκλογές) αριθ. 16 του 1948”', ο οποίος εισήγαγε για πρώτη φορά εκλογές στις Φώκλαντ, δίνοντας τέσσερις έδρες του Νομοθετικού Συμβουλίου σε εκλεγμένα μέλη.
Από έναν πληθυσμό περίπου 2.270 κατοίκων στα τέλη του 1948, στις αρχές Φεβρουαρίου, συνολικά 834 άτομα ήταν εγγεγραμμένα για να ψηφίσουν στις εκλογές: 482 στο Στάνλεϊ, 193 στο Ανατολικό Φώκλαντ και 159 στο Δυτικό Φώκλαντ. 270 άτομα ψήφισαν στο Στάνλεϊ, με ποσοστό συμμετοχής 56%.

### Κόμματα
Ιστορικά, στις Νήσους Φώκλαντ υπήρχαν δύο πολιτικά κόμματα:

* Κόμμα Επιθυμία του Δίκαιου (ενεργό 1987–1996)
* Εθνικό Προοδευτικό Κόμμα (ενεργό στη δεκαετία του 1960)

## Δημοψηφίσματα

### 1986

Στις 2 Απριλίου 1986 έλαβε χώρα ένα ανεπίσημο δημοψήφισμα για το καθεστώς των Νήσων Φώκλαντ. Το αποτέλεσμα ήταν 96% υπέρ της συνέχισης της βρετανικής κυριαρχίας, με το 88% των εγγεγραμμένων ψηφοφόρων να λαμβάνουν μέρος.

### 2001
Το δημοψήφισμα για το εκλογικό σύστημα των Νήσων Φώκλαντ του 2001 διεξήχθη  στις 22 Νοεμβρίου 2001, ταυτόχρονα με τις γενικές εκλογές. Οι ψηφοφόροι ρωτήθηκαν εάν  ήθελαν ή όχι να αντικαταστήσουν τις δύο υπάρχουσες εκλογικές περιφέρειες (Καμπ και Στάνλεϊ) με μία ενιαία εκλογική περιφέρεια για το σύνολο των Νήσων. Και οι δύο εκλογικές περιφέρειες ψήφισαν κατά της πρότασης (56,6% "όχι" έναντι 43,3% "ναι").

### 2011
Ένα δημοψήφισμα για τη μεταρρύθμιση του εκλογικού συστήματος διεξήχθη στις 3 Νοεμβρίου 2011. Οι ψηφοφόροι ρωτήθηκαν: "Θέλετε μία ενιαία εκλογική περιφέρεια για το σύνολο των Νησιών;" Η πρόταση απαιτούσε πλειοψηφία δύο τρίτων και στις δύο εκλογικές περιφέρειες των νήσων, αλλά απορρίφθηκε από το 58,78% των ψηφοφόρων συνολικά. Στο Στάνλεϊ εγκρίθηκε οριακά με 50,2% των ψήφων, αλλά στο Καμπ απορρίφθηκε ευρέως, με το 84% να ψηφίζει κατά. Η συμμετοχή ήταν 70% στο Κάμπ και μόλις 39% στο Στάνλεϊ.

### 2013
Στις 10-11 Μαρτίου 2013 διεξήχθη δημοψήφισμα για το πολιτικό καθεστώς των Φώκλαντ. Οι Κάτοικοι των Φώκλαντ ρωτήθηκαν εάν υποστήριζαν ή όχι τη συνέχιση του καθεστώτος τους ως Υπερπόντιο Έδαφος του Ηνωμένου Βασιλείου ενόψει του αιτήματος της Αργεντινής για διαπραγματεύσεις σχετικά με τη κυριαρχία των νήσων.

Με συμμετοχή 92%, το 99,8% ψήφισε υπέρ της παραμονής ως βρετανικό έδαφος, με μόνο τρεις ψήφους κατά. Εάν οι κάτοικοι των νήσων είχαν απορρίψει τη συνέχιση του τρέχοντος καθεστώτος τους, θα είχε διεξαχθεί δεύτερο δημοψήφισμα για πιθανές εναλλακτικές λύσεις. Ο Μπραντ Σμιθ, ο επικεφαλής της διεθνούς ομάδας παρατηρητών, ανακοίνωσε ότι το δημοψήφισμα ήταν ελεύθερο και δίκαιο και διεξήχθη σύμφωνα με τα διεθνή πρότυπα και το διεθνές δίκαιο.

### 2020

Στις 24 Σεπτεμβρίου 2020 πραγματοποιήθηκε ένα δημοψήφισμα για τη μεταρρύθμιση του εκλογικού συστήματος μετά την αναβολή του από τις 26 Μαρτίου 2020 μετά την πανδημία COVID-19. Οι ψηφοφόροι ρωτήθηκαν εάν ήθελαν να αντικαταστήσουν τις δύο υπάρχουσες εκλογικές περιφέρειες (Καμπ και Στάνλεϊ) με μια ενιαία εκλογική περιφέρεια για ολόκληρα τα νησιά. Αν και οι πιο πολλοί από εκείνους που ψήφισαν υποστήριξαν την αλλαγή, η απαιτούμενη πλειοψηφία των δύο τρίτων και στις δύο εκλογές των νησιών δεν επιτεύχθηκε.

## Παραπομπές


Πολιτικη